له دهۆك دهنگی ناڕازى ههیه بهڵام ناچنه سهر شهقام
سازدانى: مهسعود هادى
سهربهست تروانشی بهرپرسی لقی یهكی پارتی له دهۆك ئاشكرای دهكات كه پێدانى پۆست به یهكێتیى له سنوورى دهۆك پهیوهسته به ڕێكکهوتنى نێوانیان له سنوورى سلێمانى و جهخت لهوه دهكاتهوه كه پارتى زهرمهند بووه لهو هێرشانهى كراونهته سهر بارهگاى حزبهكان له بادینان و دهشڵێت: ״پێ دهچێت ههندێك جار دهستی لایهنی دیكه له پشت ڕووداوی بارهگا سووتاندن بێت له بادینان״.
سهربهست تروانشی كه هاوكات ئهندامى سهركردایهتیى پارتییه له چاوپێكهوتنێكى ״ئاژانس״دا پێى وایه ئهو ئازادییهى له سنوورى دهۆك ههیه له هیچ شارێكى ترى ههرێمى كوردستان نییه و دهشڵێت: ״هاووڵاتییانی بادینانیش داواكاری و ناڕازبوونیان ههیه، بهڵام ئاماده نین بڕژێنه سهر شهقام״.
ئاژانس: سهرهتا لهوهوه دهست پێ دهكهین كه پهیوهندیی لایهنه سیاسییهكان له دهۆك چۆنه؟
سهربهست تروانشی: ئهو لایهنه سیاسییانهى كه بارهگایان له پارێزگای دهۆك ههیه بریتین له یهكگرتووی ئیسلامی و یهكێتییی نیشتیمانیی كوردستان و سۆشیالیست و بزووتنهوهی گۆڕان) ئێمه وهكو پارتى باشترین پهیوندیمان لهگهڵ ههموویان ههیه و ههماههنگیمان بههێزه .
ئاژانس: پهیوهندیتان لهگهڵ بزووتنهوهی گۆڕان باشه له سنوورى بادینان؟
سهربهست تروانشی: سهبارهت به پەیوەندییهكانمان لهگهڵ بزووتنهوهی گۆڕان له دهۆك، دووپاتی دهكهمهوه كه وهكو پارتی پهیوەندیمان لهگهل ههموو لایهنێك تهندرووسته و دووره له ههموو تهشهنوجێك.
ئاژانس: بهڵام بۆ نموونه پهیوهندیتان لهگهڵ یهكگرتووى ئیسلامى به بهراورد به یهكێتیی له دهۆك باشتره، هۆكاری چییه؟
سهربهست تروانشی: من بهو شێوهیه نایبینم كه جیاوازییهك ههبێت له پهیوندیمان لهگهڵ یهكێتییی و یهكگرتووى ئیسلامى، ههماهەنگیی بههێزمان ههیه لهگهڵ ههردوو لایهن.
ئاژانس: ئهى بۆچی پۆست نادهنه یهكێتیی لهو سنووره؟
سهربهست تروانشی: شتێكی ڕوونه و ئاشكرایه كه بهنده به پهیوهندی و ڕێكکهوتنی نێوان پارتی و یهكێتییەوە، بهتایبهتی گرێ داوه به ڕێكکهوتنی نێوانیان له سنووری پارێزگای سلێمانی.
ئاژانس: لهو سنووره ڕێ نهدرا ڕێكخراوهكهی نادیه موراد بكرێتهوه، ئهوه بۆچی؟
سهربهست تروانشی: سهبارهت به ڕێگریكردن له ڕێكخراوهكهى نادیه موراد من ئاگاداری ئهم بابهته نیم.
ئاژانس: دهوترێت لهگهڵ ههر گۆڕانكارییهك له ههرێمى كوردستان كه به دڵی پارتی نهبێت هێرش دهكاته سهر بارهگای لایهنهكانی تر به تایبهتی له بادینان ئهوه بۆ ڕوو دهدات و دووبارهش دهبێتهوه؟
سهربهست تروانشی: ئهو قسهیه بهو شێوهیه نییه، من زیاتر له ساڵێكه بهرپرسی لقی یهكی پارتیم له دهۆك هیچ كردارێكى لهو شێوهیه ڕووی نهداوه.
ئاژانس: ئهى پێشتر به ئاگاداریى ئێوه ئهو هێرشانه نهكراوه كه ئهو ناوچهی لهژێر ههژموونى سیاسی و ئیداری و ئهمنیی ئێوهدایه؟
سهربهست تروانشی: ئهو كهسانهی كه هێرشیان كردووەتە سهر بارهگای حزبهكانی تر به ئاڕاسته و ڕێنمایی پارتی نهبوون و پارتیش بهرپرس نییه.
ئاژانس: ئهى هێرشبهرهكان كێن؟
سهربهست تروانشی: بۆ زانیاریتان چهند گهنجێكن كه تهمهنیان له خوارووی 20 ساڵانهوه بوون، ههروهها ئهنجامدانی ههر كارێكى لهو شێوهیه له سنووری پارێزگای دهۆك زهرهرمهندی یهكهم پارتی بووه.
ئاژانس: ئهگهر ئێوه ئاگادار نین و دهڵێن زهرهرمهندن ئهى كێى له پشتهوهیه؟
سهربهست تروانشی: پێ دهچێت ههندێك جار دهستی لایهنی دیكه له پشت ڕووداوی بارهگا سووتاندن بێت له بادینان.
ئاژانس: بۆچى له بادینان ئازادیی ڕادهربڕین و خۆپیشاندان قهتیس كراوه؟
سهربهست تروانشی: من دهڵێم ئهو ئازادی و ڕادهربڕینهى له بادینان ههیه له هیچ شوێنێكی ههرێم بوونی نییە.
ئاژانس: بهڵام خۆپیشاندان نابینین لهو سنووره ڕوو بدات؟
سهربهست تروانشی: هیچ ڕاست نییه كه ئێمه ڕێگرییان لێ بكهین بهڵكو به پێچهوانهوه ههر كاتێك هاووڵاتییانى بادینان داوای خۆپێشاندانیان كردبێت به ڕێگای یاسایی گردبوونهوه و خۆپیشاندانیان ئهنجام داوه، خۆپیشاندانی ئاشتییانه مافی ڕهوای خۆیانه، ئهگهر خۆپیشاندانی ناڕەزایی بن بۆ گهیاندنی مافهكانی خۆیان و ئاشتییانه بێت ئێمه شانبهشانى ئهوان خۆپیشاندان دهكهین بۆ گهیاندی مافهكانیان به جێگای پهیوندیدار.
ئاژانس: كه وا بێت كهس نییه له بادینان ناڕازی بێت؟
سهربهست تروانشی: ئهوی ڕاستی بێت هاووڵاتییانی بادینانیش داواكارییان هەیە و ناڕازین، بهڵام ئاماده نین بڕژێنه سهر شهقام بهڵكو جیاواز له شارهكانى تر به ڕێگای جۆراوجۆر داوای مافهكانی خۆیان دهكهن.
ئاژانس: دهوترێت سهرجهم یهكه ئیدارییهكانى سنوورى دهۆك ڕێنمایی له لقى پارتییهوه وهردهگرن تهنانهت خودى پارێزگاریش، واته ئاستی دهستتێوهردانی حزب له كاروباری حكومهت زۆره؟
سهربهست تروانشی: هیچ ڕاست نییه، تهنیا ههماههنگیمان ههیه لهگهڵ ئیدارهى پارێزگای دهۆك و پشتیوانی و هاوكاریی حكومهتی خۆجێیین له دهۆك.
ئاژانس: هاووڵاتییان گلهیی ئهوهیان ههیه كه ستهمیان لێ دهكرێت له ڕووی خزمهتگوزاری و ئاوهدانكردنهوهى ناوچهكانیان و دامهزراندنیان، ئێوه وهك پارتى كه له دهوك زۆرترین دهنگتان ههیه ههست ناكهن لایهنگرانتان لێتان نیگهرانن؟
سهربهست تروانشی: درێغى نهكراوه له ڕووى ئهمنى و ئاوهدانكردنهوهوه بهڵام سهبارهت بە خزمهتگوزاری و دامهزراندن ڕاسته تا ڕادهیهك غهدر له پارێزگهى دهوك كراوه به بهراود به پارێزگاكانى ترى ههرێمى كوردستان.
ئاژانس: بڕیار بوو چهند پۆستێك له سنووری دهۆك بدرێت به یهكگرتووی ئیسلامی ئهوه به چی گهیشت؟ یهكگرتوو دەڵێن تا ئێستا حهوت پۆستمان پێنهدراوه و دوو پۆستییان له بنهڕهتدا وههمی بوون؟
سهربهست تروانشی: ڕاسته بهپێی ئهو ڕێكکهوتنهی له نێوان پارتی و یهكگرتووی ئیسلامیدا كرا بوو له دوای هەڵبژاردنی ئهنجوومهنی پارێزگای دهۆك، پارتی ئهو ژماره پۆسته ئیدارییهی داوهته یهكگرتوو بۆ ئهوهی بهشداربن له ئیدارهی پارێزگای دهۆكدا و سهبارهت بهدانی تهواوی پۆستهكان كه له ڕێكکهوتنهكهدا هاتووه من ئەو كاته بهرپرس لقی یهك نهبووم ئاگاداری وردهكاریی تهواوی نیم، بهڵام بهپێی ئاگاداری من %80 پۆستهكان دراوه به یهكگرتوو، ئهوانهی ماویشه وابزانم پهیوهندی به ئهمری ئیداریی و یاساییهكانهوه ههیه.
ئاژانس: دهۆك ژمارهى پێوانهیی ههبوو له دهنگى بهڵێى ڕیفراندۆم ههست ناكهن شكستخواردنى ئهو پڕۆسهیه جۆرێكه له شكستى پارتى.
سهربهست تروانشی: ڕیفراندۆم بڕیاری گهلێكه كه دووسهد ساڵه قوربانیی بۆ دهدات، بۆ من سهرسووڕهێنهر ئهوهیه كه هیچ هێزێك نییه دوای ئهنجامدانی ڕیفراندۆم ئهنجامهكهى ههڵبوهشێنێتهوه، نه پهرلهمانی كوردستان و نه پهرلهمانى عێراق و نه دادگای فیدراڵی، هاووڵاتییانی كوردستان هیچ تاوانێكیان ئهنجام نهداوه بۆ ئهوی پهشیمان ببنهوه.